《高士亭题壁 其二》
清代·彭士望

柳尽烟犹在，寒波咽旧基。道徒存瓦甓，貌已易须眉。

坐见群芳歇，真难一木支。何人隔湖水，孤唱黍离离。

作者简介：（1610—1683）明末清初江西南昌人，字躬庵，一字树庐，号晦农。明天启五年补县学生。崇祯间黄道周被捕，为之营解。弘光时，劝史可法用高杰、左良玉兵清君侧，可法不能用。后与魏禧等隐居宁都翠微峰，为“易堂九子”之一。学宗王阳明，而不废程朱。有《耻躬堂文集》及《诗钞》。